jkorsvik/nowiki_second_scrape_merged huggingface dataset:
Grænsefolket

Grænsefolket (svensk: Gränsfolken) er en svensk stumfilm fra 1913 i regi av Mauritz Stiller. Manuset ble skrevet av nordmannen Peter Lykke-Seest. Det er basert på Émile Zolas roman La débâcle, som ble utgitt i 1892 som den nittende og nest siste delen i hans store romansuite Les Rougon-Macquart. Romanen kom i svensk oversettelse under tittelen I grus och spillror i 1899.
Da filmen ble vist på kinoen Metropol i Malmö ble den akkompagnert av musikk som var arrangert av Paul Krill. Da den ble vist på kinoen Röda Kvarn i Stockholm ble den akkompagnert av musikk framført av Röda Kvarns orkester med Hermann Gramms som arrangør og orkesterleder.   
Filmen var én av Svenska Bios største internasjonale suksesser i datiden og ble eksportert til Norge, Danmark, England, Irland, Finland, Belgia, Frankrike, Italia, Østerrike, Hellas, Albania, Montenegro, Tyrkia, Sør-Afrika, Australia, New Zealand, Japan, Canada og USA
I Finland forbød filmsensuren offentlige framvisninger av den 21. november 1914. 


== Innspillingsfakta ==
Filmen ble spilt inn i Svenska Biografteaterns studio og dets omgivelser på Lidingö samt i Visby med omgivelser.


== Rolleliste (utvalg) ==
Egil Eide – Ivan
Richard Lund – Gregori, hans yngre bror
John Ekman – Alexei Potowski, deres far
Jenny Tschernichin-Larsson – Ivans, Gregoris og Alexeis mor
Lilly Jacobsson – Ivans, Gregoris og Alexeis søster
Carl Borin – bonden Sumi
Stina Berg – Sumis hustru
Edith Erastoff – Katjuscha, Sumis datter
Nils Elffors – gårdsgutt hos Sumi
Georg Grönroos – en ansatt hos Potowski
Sven Quick – en underoffiser i begravelsen
Anders Henrikson – en sanitetssoldat i begravelsen
Agda Helin
Olof Ås
Justus Hagman
Carl «Texas» Johannesson


== Filmen i dag ==
Filmen ble lenge ansett som tapt, men i 2009 ble en tintet nitratkopi av den gjenfunnet i en kirke i sydvestre Polen. Kopien hadde havnet der etter at en polsk prest, som samlet på filmer, hadde byttet den til seg av en tsjekkisk prest én eller annen gang på 1940-tallet.


== Eksterne lenker ==
(en) Grænsefolket på Internet Movie Database 

(no) Grænsefolket hos Filmfront 
(sv) Grænsefolket i Svensk Filmdatabas 
(en) Grænsefolket på AllMovie
Vråla

Vråla, eller Frønessjøbekken, renner fra Frønessjøen øst i Rakkestad i Østfold, sørover til Rakkestadelva øst for Skjølja. Øvre del av bekken renner gjennom utmark, mens den nedre del renner gjennom jordbrukslandskap på marin leire. Bekken er lite forurenset, og har bestand av ørret.


== Se også ==
Liste over elver i Østfold


== Referanser ==
Odd Haktor Slåke

Odd Haktor Slåke (født 1953) er en norsk politiker (H) som var ordfører i Frogn kommune fra 2015 til 2019.
Slåke er forretningsmann av yrke. Han startet i 1979 Drøbak Rørleggerservice AS og begynte å investere i eiendom på 1980-tallet. Etterhvert ble eiendomsutviklingen organisert i OH Slåke Invest AS. Han gikk av som styreformann i Slåke Invest AS da han ble ordfører i 2015.
Odd Slåke er også president i Norges Bokseforbund fra 2007.


== Referanser ==
Runa Finborud

Runa Finborud (født 1972) er en norsk politiker som siden 2015 er ordfører i Os kommune som inntil januar 2022 representerte Senterpartiet.


== Referanser ==
Elias Sperstad

Elias Sperstad (født 1952) er en norsk politiker (Sp) som fra 2015 til 2019 var ordfører i Skjåk kommune. Han er utdannet rørlegger. I tillegg til å ha vært selvstendig næringsdrivende, har han jobbet som radiovert i Ottadalsradioen og jobbet en årrekke som journalist i Gudbrandsdølen Dagningen (GD).


== Referanser ==
Brit Kramprud Lundgård

Brit Kramprud Lundgård (født 1957) er en norsk politiker (Ap) som fra 2015 til 2019 var ordfører i Øyer kommune.


== Referanser ==


== Eksterne lenker ==
«Ordføreren». Øyer kommune
Åklangselva

Åklangselva er en elv øverst i Leiravassdraget i Viken. Elva renner fra Aklangen nordøst i Lunner mot sørøst til Avalsjøen.


== Referanser ==
Hamburgermeny

En hamburgermeny i webdesign er et ikon bestående av tre horisontale streker plassert under hverandre. Ikonet er vanligvis plassert oppe til høyre eller venstre på nettsiden. Når ikonet klikkes, vises nettstedets meny. Hvilken måte menyen vises på, avhenger av designeren av nettstedet. Noen ganger kommer den skliende inn fra en av skjermens sider, noen ganger animerer den fra gjennomsiktig til ikke-gjennomsiktig, og andre ganger vises den uten noen form for animasjon. Hamburgerikonet brukes gjerne i samspill med responsiv design; på store skjermer, for eksempel på desktop og laptop, kan menyen vises i sin helhet øverst på nettsiden. På mindre skjermer, som for eksempel mobiltelefoner og nettbrett, byttes menyen ut med hamburgerikonet for å spare plass. Det finnes flere måter å implementere funksjonaliteten til hamburgermenyen, men de vanligste måtene benytter JavaScript.
Webdesignere og eksperter i brukskvalitet har ikke kommet til enighet om hamburgermenyen er en god eller dårlig ting, og det foregår hyppige diskusjoner om fordelene og ulempene ved den . Hamburgermenyer blir hyppig brukt i mobilapplikasjoner og ble først brukt i Xerox Star.


== Diskusjon ==
Om hamburgermeny er bra å bruke eller ikke, avhenger av hvor og hvordan den skal brukes. Ifølge studiet firfetatt av NN Group, menyen skal alltid være synlig på desktop versjon av nettsider for å gi best brukeropplevelse. Når det gjelder mobilversjon av en nettside eller en app, gjelder det andre regler. Hamburgermenyen er brukt på responsive nettsider på mobile versjoner, og ofte brukt i mobilapplikasjoner som hoved navigasjon eller i kombinasjon med andre type navigasjoner som  bunnavigasjon (eng. bottom navigation).

Fordelertar mindre plass på skjermen
mer fokus på andre elementer på skjermen
menyen kan inneholde mange menyvalg
minimalistisk designUlempermindre synlig
ikke alle brukere skjønner hva hamburgerikonet betyr
når ikonet er plassert øverst på mobilskjermen, kan brukeren ikke nå ikonet med en tommelfinger
det tar ekstra tid å klikke først på ikonet og så på menyvalg


== Referanser ==
Are Karlsen

Are Karlsen (født 1968) er en norsk politiker (Ap) som er ordfører i Horten kommune. Han ble første gang valgt i 2015 og ble gjenvalg da AP fikk 43,4 % av stemmene i 2019. Før det var han kommunestyrerepresentant i to perioder, formannskapsrepresentant, leder av hovedutvalg for oppvekst og kontrollutvalgsleder.
Han har hovedfag i helsefag fra Universitetet i Oslo og har arbeidet innen områdene barn, ungdom og oppvekst. Sammen med Jørn Isaksen har han skrevet bøkene Foreldrelappen - kjøreregler for en positiv barneoppdragelse og Innføring i atferdsanalyse.Are Karlsen er gift og har tre barn.
Som en kuriositet kan det nevnes at han i 2017 ble norgesmester i backgammon.


== Referanser ==
CSG (datagrafikk)

Constructive solid geometry (CSG) er en teknikk som brukes for å lage 3D-modeller ved å sette sammen komplekse overflater og former med boolske operasjoner. Ofte vil modeller laget med CSG kunne se svært kompliserte ut, men egentlig bare bestå av kombinasjoner av enklere basisformer.Et alternativ til CSG kan være å bruke polygonbaserte modeller.


== Virkemåte ==
De enkleste former for faste objekter kalles primitiver. Dette kan for eksempel være sylindere, prismer, pyramider, kuler og kjegler. Mengden primitiver vil avhenge av hva slags programvare man bruker. Noen programmer tillater CSG på kurvede objekter, mens andre ikke har slik funksjonalitet.
Det sies at et objekt er konstruert med primitiver ved hjelp av ulike operasjoner. Disse operasjonene er typisk de boolske settoperasjonene: union, snitt, differanse, samt geometriske transformasjoner.Et primitiv kan typisk beskrives med en funksjon som tar inn et antall parametere; for eksempel kan en kule beskrives med koordinatene til sitt senterpunkt, og en radius.


== Bruk av CSG ==
CSG har flere praktiske bruksområder. Spill- og grafikkmotorer som Quake-motoren og Unreal-motoren bruker CSG. CSG er også brukt i nesten all DAK-programvare. CSG er populært fordi det lar modellereren lage svært komplekse modeller ved hjelp av enkle operasjoner og grunnformer.En av fordelene til CSG er at det er enkelt å garantere at modellene man lager er faste, eller vanntette, hvis alle grunnformene også er vanntette. Dette kan være en svært viktig egenskap når modellene skal brukes innenfor til produksjon av maskindeler og lignende.
En annen nyttig egenskap er at man enkelt kan sjekke om et punkt er inni eller utenfor objekter laget med CSG. Et punkt kan ganske enkelt sjekkes mot de underliggende primitivene, og de boolske operasjonene utført på disse. Denne egenskapen kan blant annet utnyttes ved bruk av ray tracing.


== Referanser ==
Historien om en moder

Historien om en moder (dansk: Historien om en Moder) er en dansk stumfilm fra 1912, regissert av August Blom. Manuskriptet ble skrevet av norske Peter Lykke-Seest.
Den danske kinopremieren skjedde 26. september 1912.


== Rolleliste ==
Anton Gambetta Salmson - Adoptivfaren
Augusta Blad - Adoptivmoren
Lily Frederiksen - Barnet
Carlo Wieth - Sønnen
Ragna Wettergreen - Moren
Carl Schenstrøm
Cajus Zeuthen Bruun
Ella Sprange
Aage Hertel
Ferdinand Bonn - Faren
Alma Hinding
Valda Valkyrien


== Eksterne lenker ==
(en) Historien om en moder på Internet Movie Database 
(sv) Historien om en moder i Svensk Filmdatabas 
(da) Historien om en moder i Danmark Nationale Filminstitut 
Historien om en Moder i DFIs filmdatabase
Hjertenes kamp

Hjertenes kamp (dansk: Hjærternes Kamp) er en dansk stumfilm fra 1912. Regissør var Albert Blom. Manuset ble skrevet av norske Peter Lykke-Seest.


== Rolleliste ==
Ferdinand Bonn - Carl Malm, høyesterettsadvokat
Robert Dinesen -Albert Malm, høyesterettsadvokat
Else Frölich - Danserinnen Kartowska
Torben Meyer
Aage Hertel
Aage Lorentzen


== Eksterne lenker ==
(en) Hjertenes kamp på Internet Movie Database 
(da) Hjertenes kamp i Danmark Nationale Filminstitut
Stokkeelva

Stokkeelva renner fra Ringsjøen i Snertingdal i Gjøvik kommune, østover til Mjøsa ved Redalen. Vannføringen i vassdraget er ikke regulert, men det er et kraftverk ved Høgfallet om lag 2,5 kilometer opp fra Mjøsa, som utnytter elvas naturlige vannføring.Elva ble tidligere brukt til tømmerfløting, i lang tid i regi av Stokkeelvas Fellesfløtningsforening. Tømmeret ble sortert i et lenseanlegg ved elvas utløp i Mjøsa. 
Stokkeelva har også en tynn bestand av storørret, men det er bare de nederste 300 meter av elva som er tilgjengelig for ørreten fra Mjøsa.


== Referanser ==
Trambulină Harghita

Trambulină Harghita er et skihoppanlegg i landsbyen Valea Strâmbă i fylket Harghita i Romania. Anlegget består av tre hoppbakker med størrelse K70, K30 og K15.
Valea Strâmbăs første hoppbakke ble bygd i 1935 og tålte hopp på 30-32 meter. I 1950 ble det bygd en ny hoppbakke, som fra starten av var like stor, men som med årene ble utbygd flere ganger. Etter ombygging til 60-metersbakke i 1968 og videre modernisering i 1979-80 og 1984-85, var bakken arena for to internasjonale renn i 1985. Bakken hadde en rekke nasjonale mesterskap, sist i 2006, men har siden blitt stående til forfalls og er ikke lenger brukbar.
Bakkerekorden i K70-bakken er 77,5 meter, satt av Vurtij Liskov (Romania).


== Kilder ==
Skisprungschanzen-Archiv: Valea Strâmbă (besøkt 8. november 2015)
Transindex: Volt egyszer egy síugrósánc Tekerőpatakon (22. februar 2012, besøkt 8. november 2015)
ZEB-konferansen

ZEB-konferansen var en konferanse som ble arrangert årlig i Norge i perioden 2012–2017. ZEB er akronym for Zero Emission Buildings (engelsk for nullutslippsbygg), og formålet med konferansen var å presentere og drøfte det nyeste innen forskning på dette området. 
Den første ZEB-konferansen ble arrangert i Oslo i 2012.
Arrangør var Forskningssenteret Zero Emission Buildings, ett av elleve nasjonale forskningssentre for miljøvennlig energi (FME), etablert av Norges forskningsråd (NFR) (2009–2017).  


== Oversikt over konferansene ==
2012 i Oslo: «Nullutslippsbygg – fra forskning til praksis».
2013 i Trondheim: «Nullutslippsbygg – hvorfor og hvordan».
2014 i Oslo: «Nullutslippsbygg – et steg mot nullutslippssamfunnet».
2015 i Trondheim: «Fra nullutslippsbygg til nullutslippsby». Konferansen ble arrangert i samarbeid med Arkitekturdagen.
2016 Det var ingen ZEB-konferanse dette året.
2017 i Trondheim: «Nullutslippsbygg – vi får det til!». Dette var den siste ZEB-konferansen.


== Referanser ==


== Eksterne lenker ==
ZEBs nettsted (Besøkt 8. november 2015)
NFRs informasjonsside om Forskningssentre for miljøvennlig energi (FME) (Besøkt 8. november 2015)
Plot/Oslo

Plot/Oslo er en kunstklubb for unge mellom 15-25 år. Prosjektet er et samarbeid mellom Astrup Fearnley Museet, Nasjonalmuseet – Museet for samtidskunst og Kunstnernes Hus. Formålet med Plot/Oslo er å styrke unges interesse for samtidskunst gjennom workshops, omvisninger og ulike happenings i forbindelse med utstillingsprogrammene. Programmet utformes av Plot-rådet, som består av unge kunstinteresserte. Alle arrangementene er gratis.


== Plot/TV ==
Plot/TV er Plot/Oslo sin nettkanal der en ung redaksjon lager videoer om det som rører seg på kunstscenen i Oslo.


== Eksterne lenker ==
Nettside
Den omstridte jord

Den omstridte jord (dansk: Den omstridte Jord) er et dansk stumfilmdrama fra 1916 regissert av Holger-Madsen. Manuset ble skrevet av norske Peter Lykke-Seest.


== Rolleliste ==
Olaf Fønss - Harry Blom, ingeniør
Svend Kornbeck - Johnson, handelsmann
Johanne Fritz-Petersen - Dolly, Johnsons datter
Kai Lind - Nikkas Jærvi
Frederik Jacobsen - Presten
Alfred Osmund


== Eksterne lenker ==
(en) Den omstridte jord på Internet Movie Database 
(da) Den omstridte jord i Danmark Nationale Filminstitut 
Den omstridte Jord
Svarka

Svarka er en elv som renner fra Store Svarken nord i Gjøvik kommune, østover til samløpet med Vismunda nedenfor Kårstadsetra.


== Referanser ==
Skyting under Middelhavslekene 2001

Skyting under Middelhavslekene 2001. Skyting var en av flere sporter under de fjortende middelhavslekene som ble arrangert i Tunis i Tunisia i perioden 2. til 15. september 2001. Det var tolvte gangen som skyting var med på programmet under middelhavslekene. Det ble konkurrert i to øvelser, 10 m luftpistol og 10 m luftgevær.


== Medaljer ==


== Eksterne lenker ==
Officiële website Internationaal Comité van de Middellandse Zeespelen
Onderdelen en uitslagen
Knut Valstad

Knut Valstad (født 20. september 1922, død 2. desember 1976) var en norsk orienteringsløper og motstandsmann fra andre verdenskrig.
Valstad var opprinnelig Kampen-gutt. Han ble på tross av sin unge alder troppssjef for Milorg-gruppe 13132, som opererte i Østmarka, Oslo og Aker. Han deltok blant annet i aksjoner mot Shells bensinlager i Schwensens gate og mot Arbeidstjenestens registreringskontor, og i sprengningsaksjonen på Grorud i 1944. I februar 1945 ble gruppe 13132 rullet opp av Gestapo, men Valstad klarte å flykte til Sverige før han ble arrestert.Valstad var orienteringsløper på landslagsnivå på 1950-tallet. Han var også i norgestoppen i feltsport (skyting, kartlesing og orientering), og var med på å stifte Oppsal Idrettsforening. Oppsal Orientering arrangerer årlig Knut Valstads Minneløp.
Knut Valstads vei i Bydel Østensjø i Oslo er oppkalt etter Valstad, og fikk navnet sitt vedtatt i 1982.


== Referanser ==
Voksdukken

Voksdukken (svensk: Vaxdockan) er en svensk film fra 1962 i regi av Arne Mattsson og med manus av Lars Forssell. Scenarioet var ved norskfødte Eva Seeberg.
Filmen ble spilt inn i Stockholm og i Metronome Studios i Stocksund.


== Handling ==
Lundgren er en enslig nattevakt som forelsker seg i ei utstillingsdukke. Han tar med seg dukken hjem og skaffer klær og saker til den. I hans verden får dukken liv og de begynner å prate med hverandre. Hans naboer begynner å undres over hans oppførsel. De bryter seg til slutt inn i leiligheten hans og finner ham sammen med dukken. Én av naboene slenger dukken i gulvet og Lundgren hevner seg gjennom å skyte på ham. Til slutt forsøker han å gjøre seg av med dukken gjennom å slå den i stykker og å senke den i ei veske i vannet. Når han kommer hjem igjen møtes han av dukken som har fått liv.


== Rolleliste ==
Per Oscarsson – Lundgren
Gio Petré – Utstillingsdukken
Tor Isedal – Naboen Fredriksson
Elsa Prawitz – Utleieren
Bengt Eklund – Håkansson
Marie-Louise Nordgren – Malou, Håkanssons datter
Dagmar Olsson – Håkanssons hustru
Mimi Nelson – Avisbudet
Rick Axberg – Sønnen
Elisabeth Odén – Fru Ström
Olle Grönstedt – Herr Ström
Agneta Prytz – Fröken Lind, damen med kattene
Lennart Norbäck – Mannen i porten
Mia Nyström – Kvinnen i porten
Mona Andersson – Ekspeditrise


== Kilder ==
Vaxdockan (1962) i Svensk Filmdatabas


== Eksterne lenker ==
(en) Voksdukken på Internet Movie Database 
(sv) Voksdukken i Svensk Filmdatabas 
(nl) Voksdukken på MovieMeter 
(en) Voksdukken på AllMovie
Rinda (Lillehammer)

Rinda begynner som en bekk fra små tjern ved Rindåsen, på grensa mellom Lillehammer og Gausdal kommuner. Bekken følger stort sett kommunegrensa ned til Saksumdal, og følger så dalen ned til Mjøsa ved Vingrom.  


== Referanser ==
Får jag låna din fru?

Får jag låna din fru? er en svensk filmkomedie fra 1959 i regi av Arne Mattsson. Manuset ble skrevet av Lars Widding og norskfødte Eva Seeberg etter danske Erik Poupliers roman Lån mig din kone. Romanen ble også filmatisert i Norge under tittelen Lån meg din kone.
Filmen hadde premiere i Stockholm 22. juni 1959.


== Handling ==
Bertil Lund jobber i en firma som sysler med babyartikler. Hans formann tilbyr ham å bli visedirektør i foretaket og han har alle forutsetninger for å bli befordret, men han har ingen hustru. Bertils venn Torbjörn har en idé: Bertil kan låne Torbjörns hustru Ulla og si til alle at hun er hans hustru. Når kollegaene får høre at han har giftet seg får Bertil mange problemer å ta hånd om.


== Rolleliste (i utvalg) ==
Sven Lindberg - Bertil Lund, tjenestemann
Elsa Prawitz - Ulla Ejners
Edvin Adolphson - Fredrik Fredriksson, direktør
Annalisa Ericson - Fanny Håkansson, sekretær
Bengt Brunskog - Torbjörn Ejners, arkitekt, Ullas mann
Mona Malm - Ingrid Fredriksson, Fredriks datter
Nils Hallberg - Kurre Bergman, selger
Torsten Winge - Husander, prest
John Norrman - Hansson, kamrer
Birgitta Ander - Kontorist
Lena Granhagen - Stella Sandell, hotellvertinne


== Referanser ==


== Kilder ==
Får jag låna din fru (1959) i Svensk Filmdatabas


== Eksterne lenker ==
(en) Får jag låna din fru? på Internet Movie Database 
(no) Får jag låna din fru? hos Filmfront 
(sv) Får jag låna din fru? i Svensk Filmdatabas 
(en) Får jag låna din fru? på AllMovie
Middelhavslekene 2005

Middelhavslekene 2005, de 15. middelhavslekene, ble arrangert i Almería i Spania i perioden 24. juni til 3. juli 2005. Det var 3 214 utøvere hvorav 1 080 kvinner fra tjueen nasjoner som deltok i tjuesju sporter. Italia ble beste nasjon med femtisju gullmedaljer foran Frankrike med femtiseks.


== Medaljer ==


== Deltakende nasjoner ==
Det var 21 nasjoner som deltok i lekene i 2005. Antall utøvere; 2 126 menn, 1 077 kvinner, totalt 3 203. (menn/kvinner/totalt)

 Albania (35/ 23/ 58)
 Algerie (84/ 30/ 114)
 Bosnia (42/ 7/ 49)
 Egypt (113/ 24/ 137)
 Frankrike (213/ 155/ 368)
 Hellas (207/ 134/ 341)
 Italia (241/ 156/ 397
 Kroatia (117/ 83/ 200)
 Kypros (23/ 13/ 36)
 Libanon (16/ 4/ 20)
 Libya (34/ 0/ 34)
 Malta (26/ 3/ 29)
 Marokko (110/ 32/ 142)
 Monaco (15/ 1/ 16)
 San Marino (28/ 5/ 33)
 Serbia og Montenegro (108/ 45/ 153)
 Slovenia (98/ 61/ 159)
 Spania (289/ 174/ 463)
 Syria (28/ 2/ 30)
 Tunisia (99/ 25/ 124)
 Tyrkia (200/ 100/ 300)


== Sporter ==

 Basketball
 Bordtennis
 Boksing
 Bowls
 Bryting
 Bueskyting
 Fekting
 Fotball
 Friidrett
 Golf
 Hestesport
 Håndball
 Judo
 Karate
 Padling
 Roing
 Rytmisk gymnastikk
 Sandvolleyball
 Seiling
 Skyting
 Svømming
 Sykling
 Tennis
 Turn
 Vannpolo
 Vektløfting
 Volleyball


== Eksterne lenker ==
Officiële website Internationaal Comité van de Middellandse Zeespelen
Onderdelen en uitslagen
Basketball under Middelhavslekene 2005

Basketball under Middelhavslekene 2005. Basketball var en av flere sporter under de femtende middelhavslekene som ble arrangert i Almería i Spania i perioden 24. juni til 3. juli 2005. Det var femtende gangen som basketball var med på programmet under middelhavslekene. Det var to turneringer, en for damer og en for menn. Tyrkia vant dameturneringen og Italia vant herreturneringen.


== Medaljer ==


== Eksterne lenker ==
Officiële website Internationaal Comité van de Middellandse Zeespelen
Onderdelen en uitslagen
Bowls under Middelhavslekene 2005

Bowls under Middelhavslekene 2005. Bowls var en av flere sporter under de femtende middelhavslekene som ble arrangert i Almería i Spania i perioden 24. juni til 3. juli 2005. Det var tredje gangen som bowls var med på programmet under middelhavslekene. Det var fem øvelser, tre for menn og to for kvinner. Det var første gangen kvinner deltok i bowls i middelhavslekene. Frankrike ble beste nasjon med tre gullmedaljer foran Italia og Tunisia med en hver.


== Medaljer ==


== Eksterne lenker ==
Officiële website Internationaal Comité van de Middellandse Zeespelen
Onderdelen en uitslagen
Bueskyting under Middelhavslekene 2005

Bueskyting under Middelhavslekene 2005. Bueskyting var en av flere sporter under de femtende middelhavslekene som ble arrangert i Almería i Spania i perioden 24. juni til 3. juli 2005. Det var andre gangen som bueskyting var med på programmet under middelhavslekene. Det var tre konkurranser, to for kvinner og en for menn, individuelt for både damer og menn og en lagkonkurranse for kvinner. Italia ble beste nasjon med to gullmedaljer foran Spania med en.


== Medaljer ==


== Eksterne lenker ==
Officiële website Internationaal Comité van de Middellandse Zeespelen
Onderdelen en uitslagen
Jean Domat

Jean Domat eller Daumat (født 30. november 1625 i Clermont i Frankrike, død 14. mars 1696 i Paris) var en fransk jurist.
Domat var først i 30 år allmen anklager i Clermont, men ble kalt i 1681 til Paris, der han hadde nær kontakt med Blaise Pascal og den jansenistiske kretsen ved Port-Royal. Innflytelsee fra den religiøse oppfatning i denne krets kan spores i Domats hovedverk, Les lois civiles dans leur ordre naturel (tre bind, 1689-1694), som helt frem den franske revolusjon spilte en stor rolle for de franske domstolers rettspleie.


== Referanser ==


== Kilder ==
Svensk uppslagsbok. Malmö 1931.
Sandvolleyball under Middelhavslekene 2005

Sandvolleyball under Middelhavslekene 2005. Sandvolleyball var en av flere sporter under de femtende middelhavslekene som ble arrangert i Almería i Spania i perioden 24. juni til 3. juli 2005. Det var første gangen som sandvolleyball var med på programmet under middelhavslekene. Det var to turneringer, en for damer og en for menn.


== Medaljer ==


== Eksterne lenker ==
Officiële website Internationaal Comité van de Middellandse Zeespelen
Onderdelen en uitslagen
Utløper

Utløper eller stolon er en horisontal, krypede stengel hos planter. Den ligger oftest på eller rett under jordoverflata og er leddelt med en adventivknopp i hver leddknute. Røtter og andre plantedeler vokser ut fra knoppen og danner en ny plante. Utløpere er en effektiv metode for vegetativ formering. Kjente planter med overjordiske utløpere er gåsemure og jordbær. Velkjente stueplanter som grønnrenner, ynglesildre og marmorlanterne har utløpere med små planter som henger ned fra potta. Utløpere under jorda og i jordoverflata, slik dem som finnes hos potet og hestehov, kalles også jordstengler.


== Litteratur ==
Stenberg, Lennart; Bo, Mossberg (2018). Gyldendals store nordiske flora. ISBN 978-82-05-51139-2. C. Grey-Wilson og M. Blamey; norsk utgave T. Faarlund og P. Sunding (1992). Teknologisk Forlags store illustrerte flora for Norge og Nord-Europa. Teknologisk Forlag. s. 38. ISBN 82-512-0355-4. 


== Referanser ==